ધનતેરસ નિમિત્તે સોમવારે સવારે મુકેશ અંબાણી ઉત્તરાખંડના કેદારનાથ ધામ પહોંચ્યા હતા. જ્યાં ભગવાન કેદારનાથના દર્શન કરીને આશીર્વાદ લીધા હતા. તેમણે મીડિયા સાથે વાતચીતમાં કહ્યું હતું, ‘હું કેદારનાથના આશીર્વાદ લેવા માટે આવ્યો છું. મેં પુત્રી ઈશા અંબાણીના લગ્ન અગાઉ કેદારનાથના દર્શન કરીને તેમના આશીર્વાદ માગ્યા છે.’ મુકેશ અંબાણીએ ત્યારબાદ દેશના સૌ લોકોને દિવાળીની શુભેચ્છાઓ આપી હતી.